**PEMPAL ZPT, Tematska grupa za računovodstvo javne imovine**

**Sažetak sa sastanka održanog 10. 12. 2013. posredstvom videokonferencije**

10.12.2013. godine, Tematska grupa Zajednice prakse za trezor koja se bavi pitanjima računovodstva javne imovine, održala je posredstvom videokonferencije sastanak na kome su učesnici razmotrili pitanja koja su prethodno identifikovana na sastanku u Skoplju (Makedonija), kada je grupa prvi put formirana. Dnevni red sastanka je dat u nastavku.



Učesnici su bili predstavnici Ukrajine, Moldavije, Gruzije, Kazakstana i Makedonije. Moderator je bila Natalia Sushko, predstavnica Državnog trezora Ukrajine. Pored članova ZPT, učestvovali su i savetnici Zajednice prakse za trezor, Ion Chicu iz Moldavije i Mark Silins koji se uključio telefonom iz Australije. Sastanak posredstvom videokonferencije je trajao tri sata.

Dnevni red je imao dve glavne tačke za diskusiju.

Na sastanku u Skoplju, Tematska grupa je izradila Akcioni plan koji je elektronski prosleđen učesnicima od kojih je traženo da razmotre plan i daju svoje predloge i sugestije putem video linka. Akcioni plan je dat u nastavku.



Tematska grupa je načelno zadovoljna planom. Predstavnik Kazakstana je predložio da se plan proširi i obuhvati finansijska sredstva. Članovi su se složili da se plan proširi za plenarni sastanak u Moskvi, odnosno da pored predloga predstavnika Kazakstana, razmotre još neka dodatna pitanja.

Prema Akcionom planu, upitnik za ne-finansijska sredstva identifikovan je kao glavna aktivnost koju je potrebno realizovati do kraja 2013. godine. Nacrt upitnika je stavljen na vebsajt uz pomoć alata za izradu internetskih anketa, *survey monkey*. Članovima je dat prioritetan zadatak da pregledaju nacrt i svoje predloge i komentare proslede Resursnom timu. Konačan upitnik će biti dostavljen svim zemljama članicama na komentare, a na osnovu rezultata ankete biće utvrđene glavne teme prezentacija za plenarni sastanak u Tbilisiju (Gruzija), koji će se održati 10-12. februara 2014.

Zadnja tačka dnevnog reda bila je prezentacija Marka Silinsa koji je članovima Tematske grupe predstavio računovodstveni okvir Vlade Australije.



Mark Silins je najpre izneo opšte podatke o Vladi Australije, sa akcentom na razlikama u odnosu na zemlje članice ZPT, nakon čega je detaljno predstavio opštu reformu u oblasti upravljanja javnim finansijama koja je započeta 80ih godina prošlog veka. Takođe je informisao učesnike o primeni obračunskog računovodstva i budžetskom procesu u Vladi Australije.

Mark je upoznao članove sa procesom nastanka *Australijskih računovodstvenih standarda* koji obuhvataju računovodstvene standarde javnog i privatnog sektora. Australija je takođe razvila sopstveni Priručnik za vladinu finansijsku statistiku na osnovu GFSM2001.

Tematska grupa je imala vrlo konkretna pitanja za Marka, od kojih navodimo samo neka:

* Kako se vrši procena vrednosti zemljišta (da li se vrši na osnovu fer vrednosti - kako se određuje fer vrednost) i da li se zemljište amortizuje? Da li nam možete reći nešto više o tome kako se vrši procena zemljišta na kome su izgrađeni putevi (poseban računovodstveni standard u Australiji)?
* Da li možete da nam date više informacija o nepokretnim kulturnim dobrima i mehanizmima koji se koriste u Australiji za procenu vrednosti i izračunavanje amortizacije/deprecijacije?
* Da li *Australijski računovodstveni standardi* uzimaju u obzir fiskalnu i poresku šifru?
* Ko vrši revalorizaciju javne imovine u Australiji?
* Da li možete da nam dostavite spisak od 54 standarda sa konkretnim primerima dvojnih standarda (Australija ima dvojne standarde koji se koriste za profitne i neprofitne subjekte)?
* Šta se u Australiji i drugim zemljama radi sa javnom imovinom koja je u potpunosti amortizovana?

Mark Silins je dao nekoliko opštih odgovora na postavljena pitanja, s obzirom da nije bilo dovoljno vremena za detaljne odgovore na sastanku posredstvom videokonferencije. Prihvatio je da za sastanak u Tbilisiju pripremi detaljne odgovore u pisanoj formi. Učesnici sastanka su pokazali interesovanje za nastavak prezentacije i dalju diskusiju o ovim pitanjima. Mark je predložio učesnicima da mu naknadno mejlom dostave dodatna pitanja ili oblasti koje ih interesuju.

Sledeći sastanak Tematske grupe ZPT za računovodstvo javne imovine će se održati u februaru 2014. u Tbilisiju (Gruzija).